Ордэн мужнасьці

**Ордэн мужнасьці** () — дзяржаўная ўзнагарода Расейскай Фэдэрацыі. Заснаваны ўказам прэзыдэнта Расейскай Фэдэрацыі ад 2 сакавіка 1994 году № 442 «аб дзяржаўных узнагародах Расейскай Фэдэрацыі». Аўтар эскіза ўзнагароды — народны мастак Расейскай Фэдэрацыі Яўген Ухналёў.

Ордэнам ўзнагароджваюцца грамадзяне Расейскай Фэдэрацыі, якія праявілі самаадданасьць, мужнасьць і адвагу пры ахове грамадзкага парадку, у барацьбе са злачыннасьцю, пры выратаваньні людзей падчас стыхійных бедзтваў, пажараў, катастроф і іншых надзвычайных абставінаў, а таксама за сьмелыя і рашучыя дзеяньні, учыненыя пры выкананьні вайсковага, грамадзянскага або службовага абавязку ва ўмовах, спалучаных з рызыкай для жыцьця. Ва ўстаноўленых статутам узнагароды выпадках ордэнам Мужнасьці могуць быць узнагароджаны і замежныя грамадзяне.

Па стане на 2014—2015 гады колькасьць узнагароджаньняў ордэнам Мужнасьці перавысіла 100 тысячаў. Статутам ордэна дапускаюцца паўторныя ўзнагароджаньні; вядомыя трохразовыя і чатырохразовыя кавалеры ордэну.

## Апісаньне

Адзнака ордэну мужнасьці вырабляецца з срэбра і ўяўляе сабой роўнаканцовы крыж з закругленымі канцамі, рэльефным борцікам па краю і рэльефнымі прамянямі. У цэнтры крыжу зьмешчана рэльефная выява Дзяржаўнага гербу Расейскай Фэдэрацыі.

На адваротным баку адзанкі, па гарызанталі, разьмешчана рэльефная надпіс: «„МУЖЕСТВО“», выкананая стылізаванымі літарамі, а таксама нумар адзнакі ордэну. Па краю — рэльефны борцік. Адлегласьць паміж канцамі крыжа складае 40 мілімэтраў.

Знак ордэну пры дапамозе вушка і кольца злучаецца з пяцікутнай калодкай, абцягнутай шаўковай, муаравай стужкай чырвонага колеру з белымі палоскамі ўздоўж краёў. Шырыня стужкі складае 24 мілімэтра, шырыня палосак −2 мілімэтра.

Мініятурная копія адзнакі ордэну мужнасьці носіцца на калодцы. Адлегласьць паміж канцамі крыжа — 15,4 мілімэтры, вышыня калодкі ад вяршыні ніжняга кута да сярэдзіны верхняй боку — 19,2 мілімэтры, Даўжыня верхняй боку — 10 мілімэтраў, даўжыня кожнай з бакавых бакоў — 16 мілімэтраў, даўжыня кожнай з бакоў, якія ўтвараюць ніжні кут, — 10 мілімэтраў.

Пры нашэньні на форменнай вопратцы стужкі ордэну выкарыстоўваецца пляанка вышынёй 8 мм, Шырыня стужкі — 24 мілімэтры. На стужцы ордэна ў выглядзе разэткі мацуецца мініятурны малюнак адзнакі ордэну з мэталю серабрыстага колеру. Адлегласьць паміж канцамі крыжа складае 13 мілімэтраў. Дыямэтар разэткі — 15 мілімэтраў.

## Узнагароджаньне
Як адзначае выданьне «Коммерсантъ Власть», ордэн Мужнасьці лічыцца «самым масавым ордэнам сучаснай Расеі»; выданьне падлічыла, на 2014 год колькасьць узнагароджаных ордэнам перавысіла 80 тысячаў. На 2017 год, агульная колькасьць узнагароджаных пераўзыходзіла 100 тысячаў.

Асаблівых ільгот для кавалераў ордэну Мужнасьці заканадаўствам Расейскай Фэдэрацыі не прадугледжана. Вайскоўцам, узнагароджаным ордэнам Мужнасьці, пры звальненьні з арміі належыць аднаразовая дапамога ў памеры двух акладаў.

Першае ўзнагароджаньне ордэнам Мужнасьці адбылося 11 лістапада 1994 году. Указам прэзыдэнта Расеі Барыса Ельцына за мужнасьць і адвагу, праяўленыя пры выратаваньні людзей з борта цеплахода «Яхрома», які церпеў бедзтва ў Баранцавым моры былі ўзнагароджаны работнікі Нар’ян-Марскага аб’яднанага авіяатраду Архангельскага рэгіянальнага ўпраўленьня паветранага транспарту: намесьнік камандзіра лётнага атрада Валеры Астапчук і камандзір верталёту Валеры Афанасьеў.

Падчас расейскага ўварваньне ва Ўкраіну ў 2022 годзе, ордэнам Мужнасьці масава ўзнагароджвалі расейскіх вайскоўцаў, што загінулі пад час вайны.

## Крыніцы

Катэгорыя:Узнагароды, якія зьявіліся ў 1994 годзе
Катэгорыя:Ордэны Расеі